CELEX: 52004PC0058
Language: fi
Date: 2004-02-03
Title: Ehdotus neuvoston asetus asetuksen (EY) N:o 850/98 muuttamisesta syvänmeren koralliriuttojen troolaamisen vaikutuksilta suojelemisen osalta tietyillä Atlantin valtameren alueilla

Avis juridique important

|

52004PC0058

Ehdotus neuvoston asetus asetuksen (EY) N:o 850/98 muuttamisesta syvänmeren koralliriuttojen troolaamisen vaikutuksilta suojelemisen osalta tietyillä Atlantin valtameren alueilla  /* KOM/2004/0058 lopull. - CNS 2004/0020 */  

Ehdotus NEUVOSTON ASETUS asetuksen (EY) N:o 850/98 muuttamisesta syvänmeren koralliriuttojen troolaamisen vaikutuksilta suojelemisen osalta tietyillä Atlantin valtameren alueilla(komission esittämä)PERUSTELUTYmpäristönsuojelua koskevien vaatimusten sisällyttäminen yhteiseen kalastuspolitiikkaan vaatii hyväksymään toimenpiteitä, joilla saatetaan kalastustoiminnan vaikutukset meren ekosysteemeihin mahdollisimman vähäisiksi. Tästä on nimenomainen maininta elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 2 artiklassa.Tuoreet tutkimusraportit ovat osoittaneet, että eräät syvänmeren luontotyypit tarvitsevat suojelua kalastuksessa käytettävien pyydysten aiheuttamaa mekaanista eroosiota vastaan. Näihin kuuluvat muun muassa syvänmeren korallien (Lophelia pertusa) kasaumien, hydrotermisten purkautumisaukkojen ja karbonaattikerrostumien muodostamat luontotyypit. Tuoreimpien tutkimusraporttien ja erityisesti kansainvälisen merentutkimusneuvoston (ICES) raporttien mukaan useita tällaisia luontotyyppejä on löydetty ja kartoitettu Atlantin valtameren alueella. Lophelia pertusa -yhdyskuntia on havaittu Kanariansaarten lähistöllä ja useilla Madeiran ja Azorien ympäristön alueilla enimmäkseen yli 1 000 metrin syvyydessä.Nämä syvänmeren luontotyypit määritellään luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetussa direktiivissä 92/43/EY  [1] yhteisön tärkeinä pitämiksi luontotyypeiksi. Tämän lisäksi niihin kiinnitetään yhä enemmän huomiota ympäristönsuojelua käsittelevillä kansainvälisillä areenoilla. Syvänmeren koralliriutat on esimerkiksi äskettäin sisällytetty Koillis-Atlantin merellisen ympäristön suojelusta tehdyn yleissopimuksen (OSPAR-yleissopimus) uhanalaisten luontotyyppien luetteloon. Syvänmeren luontotyyppejä käsitellään myös Yhdistyneiden Kansakuntien valtameriä ja kansainvälistä merioikeutta koskevassa epävirallisessa kuulemisprosessissa (UNICPOLOS) erityissuojelua vaativina uhanalaisina luontotyyppeinä. Monet maailman rannikkovaltiot ovat jo toteuttaneet vaaditut suojelutoimenpiteet. Komissio hyväksyi 20. elokuuta 2003 Yhdistyneen kuningaskunnan pyynnöstä asetuksen (EY) N:o 2371/2002 7 artiklan mukaiset kiireelliset toimenpiteet, joilla kielletään pohjatroolipyydysten käyttö Darwin Moundsin alueella, ja neuvostossa käsitellään parhaillaan ehdotusta, jonka mukaisesti tästä toimenpiteestä olisi tehtävä pysyvä muuttamalla kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla annettua asetusta (EY) N:o 850/98  [2].[1]  EYVL L 358, 31.12.2002, s. 59.[2]  EYVL 125, 27.4.1998, s. 1.Tämän lisäksi Azorien, Madeiran ja Kanariansaarten ympärillä sijaitsevalla yhteisön kalastusvyöhykkeellä on useita tunnettuja tai mahdollisia syvänmeren luontotyyppejä, jotka ovat tähän asti säästyneet troolaukselta neuvoston asetuksessa (EY) N:o 2027/95 määritellyn, kalavesille pääsyä koskevan erityisjärjestelmän ansiosta. Koska kyseisen järjestelmän soveltaminen päättyy vuonna 2004, on tärkeää varmistaa, että näitä alueita suojellaan jatkossakin yhteisön lainsäädännöllä.Komissio on ottanut huomioon ICESin tuoreimmat raportit valmistellessaan tätä ehdotusta kyseisten tärkeiden meren luontotyyppien suojelemiseksi. ICES on kiinnittänyt erityistä huomiota näiden luontotyyppien herkkyyteen troolauksen vaikutuksille.Edellä olevien seikkojen vuoksi ja ottaen huomioon pohjatroolien eroosion kautta näiden luontotyyppien säilymiselle aiheuttamien vaurioiden suuruus on aiheellista kieltää näiden pyydysten käyttö kyseisillä alueilla (ks. liitteenä oleva kartta) muuttamalla teknisistä toimenpiteistä annettua voimassa olevaa asetusta (asetus (EY) N:o 850/98). Tämä muutos sisällytetään viimeksi mainitusta asetuksesta uudelleen laadittavaan asetukseen, jota tarkastellaan ministerineuvostossa parhaillaan.Toimenpiteen pitkän aikavälin ympäristöhyödyt ovat merkittävät, eikä kalastusalakaan joudu siitä mainittavasti kärsimään, koska troolikalastuskielto on jo nykyisellään voimassa. Kalastusalukset voivat tämän lisäksi jatkaa kalastuksen harjoittamista suojelualueella käyttäen sellaisia vedettäviä pyydyksiä, jotka eivät ole kosketuksissa pohjan kanssa, kuten pelagisia trooleja, tai pitkiäsiimoja, kierrenuottia ja muita kiinteitä pyydyksiä.Tämän perusteluosan liitteenä on kartta asianomaisista alueista.&gt;VIITTAUS KAAVIOON&gt;1500m Contour  //  1500 m:n syvyyskäyräAzores  //  AzoritMadeira and Canaries  //  Madeira ja KanariansaaretKartta alueista, joiden osalta ehdotetaan pohjatroolikalastuksen kieltämistä.2004/0020 (CNS)Ehdotus NEUVOSTON ASETUS asetuksen (EY) N:o 850/98 muuttamisesta syvänmeren koralliriuttojen troolaamisen vaikutuksilta suojelemisen osalta tietyillä Atlantin valtameren alueillaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen  [3],[3]  EUVL C [...], [...], s. [...].ottaa huomioon Euroopan parlamentin lausunnon  [4],[4]  EUVL C [...], [...], s. [...].sekä katsoo seuraavaa:(1) Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002  [5] 2 artiklassa säädetään, että yhteisessä kalastuspolitiikassa noudatetaan ennalta varautumisen periaatetta toteuttamalla toimenpiteitä, joilla saatetaan kalastustoimien vaikutukset meriekosysteemeihin mahdollisimman vähäisiksi.[5]  EYVL L 358, 31.12.2002, s. 59.(2) Kalavarojen säilyttämisestä nuorten meren eliöiden suojelemiseksi toteutettavien teknisten toimenpiteiden avulla 30 päivänä maaliskuuta 1998 annetussa neuvoston asetuksessa (EY) N:o 850/98  [6] säädetään vedettävien pohjatroolien käytön rajoituksista.[6]  EYVL 125, 27.4.1998, s. 1. Asetus sellaisena kuin se on viimeksi muutettuna asetuksella (EY) N:o 973/2001 (EYVL L 137, 19.5.2001, s. 1). [Asetus sellaisena kuin se on viimeksi muutettuna asetuksella (EY) N:o [.../...] EUVL L [...], [...], s. [...].(3) Tuoreimpien tutkimusraporttien ja erityisesti kansainvälisen merentutkimusneuvoston (ICES) raporttien mukaan Atlantin valtameren alueilla on löydetty ja kartoitettu erittäin herkkiä syvänmeren luontotyyppejä. Tällaiset luontotyypit toimivat tärkeiden ja erittäin monimuotoisten biologisten yhteisöjen kasvupaikkana, ja niiden katsotaan vaativan ensisijaista suojelua. Ne määritellään luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetussa direktiivissä 92/43/EY  [7] yhteisön tärkeinä pitämiksi luontotyypeiksi. Tämän lisäksi syvänmeren koralliriutat on äskettäin sisällytetty Koillis-Atlantin merellisen ympäristön suojelusta tehdyn yleissopimuksen (OSPAR-yleissopimus) uhanalaisten luontotyyppien luetteloon.[7]  EYVL L 206, 22.7.1992, s. 7.(4) Tieteellisten tutkimusten mukaan luontotyyppien toipuminen pohjaa pitkin vedettyjen troolien aiheuttamista vaurioista on joko mahdotonta tai erittäin vaikeata ja hidasta. Sen vuoksi on aiheellista kieltää pohjatroolien ja vastaavien pyydysten käyttö alueilla, joilla tällaiset luontotyypit ovat vielä hyvin säilyneitä.(5) Azoreita, Madeiraa ja Kanariansaaria ympäröivillä vesillä on useita tunnettuja tai mahdollisia syvänmeren luontotyyppejä, jotka ovat tähän asti säästyneet troolaukselta tiettyjä yhteisön kalastusalueita ja kalakantoja koskevasta pyyntiponnistusten hallintojärjestelmästä 15 päivänä kesäkuuta 1995 annetussa neuvoston asetuksessa (EY) N:o 2027/95  [8] määritellyn, kalavesille pääsyä koskevan erityisjärjestelmän ansiosta.[8]  EYVL 199, 24.8.1995, s. 1. Asetus sellaisena kuin se on muutettuna asetuksella (EY) N:o 1954/2003 (EUVL L 289, 7.11.2003, s. 1).(7) Sen vuoksi on aiheellista varmistaa kyseisten alueiden suojelu laajentamalla asetuksessa (EY) N:o 850/98 säädettyjä vedettävien pohjatroolien käytön rajoituksia.(8) Asetus (EY) N:o 850/98 olisi sen vuoksi muutettava vastaavasti,ON ANTANUT TÄMÄN ASETUKSEN:1 artiklaLisätään asetuksen (EY) N:o 850/98 30 artiklaan 4 kohta seuraavasti:"4. On kiellettyä käyttää aluksella pohjatroolia tai sen kaltaisia vedettäviä verkkoja, joilla kalastetaan merenpohjaa pitkin, seuraavat koordinaatit yhdistävän linjan rajoittamilla alueilla:a) alue nimeltä "Madeira ja Kanariansaaret"27° 00' pohjoista leveyttä, 19° 00' läntistä pituutta26°00' pohjoista leveyttä, 15° 00' läntistä pituutta29° 00' pohjoista leveyttä, 13° 00' läntistä pituutta36° 00' pohjoista leveyttä, 13° 00' läntistä pituutta36° 00' pohjoista leveyttä, 19° 00' läntistä pituuttab) alue nimeltä "Azorit"36° 00' pohjoista leveyttä, 23° 00' läntistä pituutta42° 00' pohjoista leveyttä, 23° 00' läntistä pituutta42° 00' pohjoista leveyttä, 34° 00' läntistä pituutta36° 00' pohjoista leveyttä, 34° 00' läntistä pituutta".2 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä [...]Neuvoston puolestaPuheenjohtaja